tem ar film a zo "la bodega", pe "la craba" (ar c'havr), ur binioù-bras a gostez ur benveg a gornad ar Lengadoc hag a  oa aet diàr-wel kalz pe bihan er vro-se. "bodega" ne faot ket distag mod ar c'hastilhaneg, mes kalz-pe-bihan "boudègo" (met n'eo ket un o tre ha tre er fin ; selaou en enrolladenn), get taol-mouezh àr an "è". Ur pezh mell binioù-bras eo, a vez dalc'het etre an divrec'h, àr ar brusk. Graet e vez get kroc'hen ur c'havr. Krog eo an dud a-zu-hont da soniñ en-dro get ar benveg-se, da zastum tonioù, modoù d'ober get ar benveg, sevel tonioù nevez evit ar benveg. Kas a ra soñj deomp a labourioù sort-se graet e  Breizh èl rezon. Santet e vez n'eo ket un dra difetis mes lakaet e vez da dañva santadur ar soner pa lak an tamm kroc'hen-se da veviñ. N'eus ket 'met un dra a zo domaj un tamm : ma vehe afer a lazhiñ ur c'havr evit gober an dra-se !